als_Latn dik_Latn sag_Latn
Ramush Haradinaj: Kërkojmë kufi dhe ushtri si i ka hije!
Kryetari i AAK-së dhe i nominuari për kryeministër të Kosovës nga koalicioni PDK-AAK-NISMA, Ramush Haradinaj, sot pasdite ka zhvilluar një bashkëbisedim me qytetarët në Mitrovicë, ku theksoi se do të punojnë bashkë me fqinjtë e vendit që të qytetarët e vendit të jetojnë në standarde dhe vlera të BE-së
Haradinaj, ka shprehur disa kërkesa të cilat zotohet se do të realizohen, siç është definimi i kufinjëve, formimi i ushtrisë, zëvendësimi i kontrabandës me tregtinë e lirë “dhe të ligjshme”, si dhe mos përdorimi i standardeve të dyfishta nga veriu i vendit, njofton GazetaBlic.com
“Kërkojmë prej tyre që të mos përdorin standarde të dyfishta. Ky vend këtu, kjo që shohim me veri, është standard i dyfishtë. Unë po kërkoj që kontrabandën ta zëvendësojmë me tregtinë e lirë dhe të ligjshme. Për këtë kërkojmë kufi si i ka hije, për këtë kërkojmë ushtri si i ka hije, jo vetëm për shqiptarët por edhe për serbët e veriut. Sepse janë njerëz të këtij vendi dhe janë njerëz në shtëpitë e tyre, në tokën e vet”, ka thënë ai përmes një postimi në faqen e tij zyrtare në rrjetin shoqëror Facebook.
Më poshtë ua pasqyrojmë të plotë:
“Kërkojmë kufi dhe ushtri si i ka hije!
Ne jemi këtu për të qenë partnerë, jemi këtu të punojmë bashkë me fqinjtë tanë, jemi këtu jo për t’u bërë lypsarë, por që të jetojmë në standarde dhe vlera të BE-së. Kërkojmë prej tyre që të mos përdorin standarde të dyfishta. Ky vend këtu, kjo që shohim me veri, është standard i dyfishtë. Unë po kërkoj që kontrabandën ta zëvendësojmë me tregtinë e lirë dhe të ligjshme. Për këtë kërkojmë kufi si i ka hije, për këtë kërkojmë ushtri si i ka hije, jo vetëm për shqiptarët por edhe për serbët e veriut. Sepse janë njerëz të këtij vendi dhe janë njerëz në shtëpitë e tyre, në tokën e vet. Dhe ne jemi që ata të ndjehen zot shpije në shtëpitë e veta, në tokën e vet, por jo ta lëmë në pasiguri.
#KaArdhëKoha
RH”
Në zgjedhjet parlamentare të 11 qershorit, janë në garë 26 subjekte politike prej tyre mbi 530 kandidatë për deputetë të Kuvendit të Kosovës. /Gazeta Blic/
als_Latn als_Latn als_Latn als_Latn als_Latn als_Latn als_Latn als_Latn kor_Hang als_Latn